ธปท.ห่วงต่างชาติเก็งกำไรค่าเงิน
ธปท.ห่วงปัญหาเก็งกำไรค่าเงินบาทแข็ง ออกประกาศกำชับบริษัทหลักทรัพย์ร่วมมือส่งข้อมูลนักลงทุนต่างชาติที่ทำธุรกรรมละเอียดขึ้น เริ่ม 1พ.ย.นี้
22 ต.ค. 2553

ธปท.ห่วงปัญหาเก็งกำไรค่าเงินบาทแข็ง ออกประกาศกำชับบริษัทหลักทรัพย์ร่วมมือส่งข้อมูลนักลงทุนต่างชาติที่ทำธุรกรรมละเอียดขึ้น เริ่ม 1พ.ย.นี้
นางสุชาดา กิระกุล ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) ออกประกาศขอความร่วมมือกับบริษัทหลักทรัพย์ทุกบริษัทในการปฏิบัติตามมาตรการป้องปราบการเก็งกำไรค่าเงินบาท โดยให้บริษัทหลักทรัพย์จัดส่งข้อมูลยอดคงค้างทรัพย์สินประเภทเงิน ของลูกค้าผู้มีถิ่นฐานนอกประเทศ(NR) ที่ทำธุรกรรมเงินในทุกสิ้นวันทำการ ให้กับธปท.ทุกวันในวันทำการถัดไป เริ่มตั้งแต่ 1 พ.ย.นี้เป็นต้นไป
ทั้งนี้ ธปท.กำชับว่าในการดูแลเงินทุนไหลเข้าธปท.ไม่มีนโยบายให้สถาบันการเงินออกตั๋วแลกเงินเพื่อกู้ยืมเงินบาทจากNRทุกอายุสัญญา จึงได้ขอความร่วมมือให้รายงานธุรกรรมประเภทเงินบาทแก่ธปท. เพื่อประโยชน์ในการติดตามดูแลการทำธุรกรรมเงินบาทของNR ให้สอดคล้องกับสถานการณ์เศรษฐกิจและตลาดเงินในปัจจุบันที่ผันผวนมากขึ้น